Qarrej bagħatli dan il-messaġġ Mela, għandna pajjiż fejn il-qrati idumu snin twal biex jaqtgħu kawża, anki aktar minn għoxrin sena, tant li l-persuna spiċċat tingħata kumpens. Għandna ġudikaturi li jiddeċidu skont il-grazzja. Għandna prosekuzzjoni li tieħu żbalji fiċ-ċitazzjonijiet bir-riżultat li l-akkuża taqa'. Għandna prosekuzzjoni li ttella' nies il-qorti mingħajr ma jkollha provi. Għandna pulizija li qed tfalli milli tagħmel investigazzonijiet korretti u tonqos milli tissekwestra provi meħtieġa. Għandna kummissarju tal-pulizija li qed jonqos milli jinvestiga u jħarrek nies fuq stejjer ta' korruzjoni jew addirittura qtil. Għandna Avukat Ġenerali li juża metodi abbużivi biex jakkuża individwi. Għandha uffiċju tal-Avukat Ġenerali li joġġezzjona għal-liberta' proviżorja skont l-uċuh. Għandna MSS li taġixxi b'mod illegali f'dak li jissejjaħ tapping, bil-konsegwenzi kollha li dan iġib miegħu għal validita' tal-kawża fil-qorti. Għandna Gvern li jilleġisla liġijiet fil-parlament li jiġu ddikjarati abbużivi. Għandna l-kumpanija ta' Stewards Healthcare li tiddikjara fil-qorti li xtrat kuntratt korrott u l-Gvern jibqa' sieket! Għandna pajjiż fejn il-ħajja qegħda togħla kuljum. U għandna Oppożizzjoni li qed timplodi u tfalli milli tispira liċ-ċittadin. Kif jista' jkollok fiduċja u tkun kburi b'dan il-pajjiż? X'ma jridux jitilqu 70 fil-mija taż-żgħażagħ minn Malta!